CELEX: 32012D0703
Language: mt
Date: 2012-11-13 00:00:00
Title: 2012/703/UE: Deċiżjoni tal-Kunsill tat- 13 ta’ Novembru 2012 li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Bank Ċentrali tal-Irlanda

16.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 319/6
            
         DEĊIŻJONI TAL-KUNSILL
   tat-13 ta’ Novembru 2012
   li temenda d-Deċiżjoni 1999/70/KE dwar l-awdituri esterni tal-banek ċentrali nazzjonali, fir-rigward tal-awdituri esterni tal-Bank Ċentrali tal-Irlanda
   (2012/703/UE)
   IL-KUNSILL TAL-UNJONI EWROPEA,
   Wara li kkunsidra l-Protokoll (Nru 4) dwar l-Istatuti tas-Sistema Ewropea ta’ Banek Ċentrali u tal-Bank Ċentrali Ewropew anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b’mod partikolari l-Artikolu 27.1 tiegħu,
   Wara li kkunsidra r-Rakkomandazzjoni tal-Bank Ċentrali Ewropew tal-14 ta’ Settembru 2012 lill-Kunsill tal-Unjoni Ewropea dwar l-awdituri esterni tal-Banc Ceannais na hÉireann/Central Bank of Ireland (BĊE/2012/20) (1),
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Eurosistema għandhom jiġu vverifikati minn awdituri esterni indipendenti rakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni attwali tal-Bank Ċentrali tal-Irlanda ser jintemm wara l-verifika għas-sena finanzjarja 2011. Huwa għalhekk neċessarju li jinħatru awdituri esterni mis-sena finanzjarja 2012.
            
         
               (3)
            
            
               Il-Bank Ċentrali tal-Irlanda għażel lil RSM Farrell Grant Sparks bħala l-awdituri esterni tiegħu għas-snin finanzjarji 2012 sa 2016.
            
         
               (4)
            
            
               Il-Kunsill Governattiv tal-BĊE rrakkomanda li RSM Farrell Grant Sparks għandhom jinħatru bħala l-awdituri esterni tal-Bank Ċentrali tal-Irlanda għas-snin finanzjarji 2012 sa 2016.
            
         
               (5)
            
            
               Huwa xieraq li tiġi segwita r-rakkomandazzjoni tal-Kunsill Governattiv tal-BĊE u li tiġi emendata d-Deċiżjoni tal-Kunsill 1999/70/KE (2) kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Artikolu 1(5) tad-Deċiżjoni 1999/70/KE huwa sostitwit b’dan li ġej:
   
      “5.   RSM Farrell Grant Sparks b’dan jinħatru bħala l-awdituri esterni tal-Bank Ċentrali tal-Irlanda.”.
   
   Artikolu 2
   Din id-Deċiżjoni għandha ssir effettiva fil-jum tan-notifika tagħha.
   Artikolu 3
   Din id-Deċiżjoni hija indirizzata lill-Bank Ċentrali Ewropew.
   
      Magħmul fi Brussell, it-13 ta’ Novembru 2012.
      
         
            Għall-Kunsill
         
         
            Il-President
         
         V. SHIARLY
      
   
   
      (1)  ĠU C 286, 22.9.2012, p. 1.
   
      (2)  ĠU L 22, 29.1.1999, p. 69.